sagorsarker/bangla-wikipedia huggingface dataset:
লিলি টমলিন

ম্যারি জিন "লিলি" টমলিন (; জন্ম: ১ সেপ্টেম্বর ১৯৩৯) হলেন একজন মার্কিন অভিনেত্রী, কৌতুকাভিনেত্রী, লেখিকা, গায়িকা ও প্রযোজক। তিনি মঞ্চ ও পর্দায় অভিনয়ের পূর্বে স্ট্যান্ড-আপ ও স্কেচ কৌতুকাভিনেত্রী হিসেবে কাজ করেছেন। ৫০ বছরের বেশি সময়ের কর্মজীবনে টমলিন অসংখ্য পুরস্কার ও স্বীকৃতি অর্জন করেছেন, তন্মধ্যে রয়েছে সাতটি এমি পুরস্কার, একটি গ্র্যামি পুরস্কার ও দুটি টনি পুরস্কার। ২০১৪ সালে তাকে কেনেডি সেন্টার সম্মাননা এবং ২০১৭ সালে স্ক্রিন অ্যাক্টরস গিল্ড আজীবন সম্মাননা পুরস্কার প্রদান করা হয়।
তিনি স্ট্যান্ড-আপ কৌতুকাভিনয়শিল্পী হিসেবে তার কর্মজীবন শুরু করেন এবং ১৯৬০-এর দশকে অফ-ব্রডওয়ে মঞ্চে অভিনয় করেন। তার প্রথম আলোচিত সাফল্য ছিল ১৯৬৯ থেকে ১৯৭৩ পর্যন্ত বিচিত্রানুষ্ঠান রোওয়ান ও মার্টিনের "লাফ-ইন"-এ কুশীলব হিসেবে কাজ। তিনি নেটফ্লিক্সের ধারাবাহিক "গ্রেস অ্যান্ড ফ্র্যাংকি"-এ ফ্র্যাংকি বার্গস্টেইন চরিত্রে অভিনয় করেন। এই ধারাবাহিকে তার কাজের জন্য তিনি ২০১৫, ২০১৬, ২০১৭ ও ২০১৮ সালে টানা চারবার হাস্যরসাত্মক ধারাবাহিকে সেরা অভিনেত্রী বিভাগে প্রাইমটাইম এমি পুরস্কারের মনোনয়ন লাভ করেন।
১৯৭৪ সালে রবার্ট অল্টম্যানের "ন্যাশভিল" চলচ্চিত্র দিয়ে তার হলিউডে অভিষেক হয়। এই চলচ্চিত্রে লিনিয়া রিজ চরিত্রে অভিনয় করে তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন এবং একাধিক পুরস্কার জয়লাভ করেন। ১৯৭৭ সালে তিনি "দ্য লেট শো" ছবিতে মার্গো স্পার্লিং চরিত্রে অভিনয় করে বার্লিন আন্তর্জাতিক চলচ্চিত্র উৎসব হতে শ্রেষ্ঠ অভিনেত্রীর পুরস্কার লাভ করেন এবং সেরা অভিনেত্রী বিভাগে গোল্ডেন গ্লোব পুরস্কার ও বাফটা পুরস্কারের মনোনয়ন লাভ করেন।
টমলিন ১৯৩৯ সালের ১লা সেপ্টেম্বর মিশিগানের ডেট্রয়েটে জন্মগ্রহণ করেন। তার পিতা গাই টমলিন (৩ মার্চ ১৯১৩ - ২৪ অক্টোবর ১৯৭০) ছিলেন একজন ফ্যাক্টরি শ্রমিক। তার মাতা লিলি মে (প্রদত্ত নাম: ফোর্ড, ১৪ জানুয়ারি ১৯১৪ - ১২ জুলাই ২০০৫) ছিলেন একজন গৃহিণী ও সেবিকার সহকারী। তার একমাত্র ভাই রিচার্ড টমলিন। টমলিনের পিতামাতা সাউদার্ন ব্যাপ্টিস্ট ছিলেন, তারা মহামন্দার সময়ে কেন্টাকির পাডুকাহ থেকে ডেট্রয়েটে চলে যান। তিনি ১৯৫৭ সালে চেস টেকনিক্যাল হাই স্কুল থেকে পাস করেন। টমলিন ওয়েন স্টেট বিশ্ববিদ্যালয়ে ভর্তি হন এবং জীববিজ্ঞান বিষয়ে পড়াশোনা করেন। তিনি একটি মঞ্চনাটকের জন্য অডিশন দেন এবং তিনি মঞ্চে কর্মজীবনে আগ্রহী হয়ে তার পড়াশোনার বিষয় পরিবর্তন করেন। কলেজের পরে তিনি ডেট্রয়েট ও পরে নিউ ইয়র্ক সিটিতে নাইটক্লাবে স্ট্যান্ড-আপ কৌতুকাভিনয় শুরু করেন।
মহালছড়ি থানা

মহালছড়ি থানা বাংলাদেশের খাগড়াছড়ি জেলার অন্তর্গত মহালছড়ি উপজেলার একটি থানা।
মহালছড়ি উপজেলার ৪টি ইউনিয়নের প্রশাসনিক কার্যক্রম মহালছড়ি থানার আওতাধীন।
গুইমারা থানা

গুইমারা থানা বাংলাদেশের খাগড়াছড়ি জেলার অন্তর্গত গুইমারা উপজেলার একটি থানা।
গুইমারা উপজেলার ৩টি ইউনিয়নের প্রশাসনিক কার্যক্রম গুইমারা থানার আওতাধীন।
ওয়েন লার্কিন্স

ওয়েন লার্কিন্স (; জন্ম: ২২ নভেম্বর, ১৯৫৩) বেডফোর্ডশায়ারের রক্সটন এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন। ১৯৭৯ থেকে ১৯৯১ সময়কালে ইংল্যান্ড ক্রিকেট দলের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে নর্দাম্পটনশায়ার, ডারহাম ও বেডফোর্ডশায়ারের প্রতিনিধিত্ব করেছেন। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন। এছাড়াও, ডানহাতি মিডিয়াম বোলিংয়ে পারদর্শী ছিলেন ‘নেড’ ডাকনামে পরিচিত ওয়েন লার্কিন্স।
বেডফোর্ডশায়ারের রক্সটনে জন্মগ্রহণকারী ওয়েন লার্কিন্স ১৯৭২ থেকে ১৯৯১ সময়কাল পর্যন্ত নর্দাম্পটনশায়ারের পক্ষে প্রথম-শ্রেণীর খেলায় অংশ নিয়েছেন। ১৯৯২ সালে নবাগতদের নিয়ে গঠিত ডারহামে চলে যান। ১৯৯৫ সালে প্রথম-শ্রেণীর ক্রিকেট থেকে অবসর গ্রহণ করেন তিনি।
সমগ্র খেলোয়াড়ী জীবনে ৪৮২টি খেলায় অংশ নিয়ে ৫৯ সেঞ্চুরি সহযোগে ২৭,১৪২ রান তুলেছেন। ব্যক্তিগত সর্বোচ্চ রান করেছেন ২৫২। এছাড়াও, মিডিয়াম পেস বোলিংয়ে ৪২ উইকেট পেয়েছেন তিনি। ঘরোয়া একদিনের ক্রিকেটে দূর্দাণ্ড প্রতাপ দেখিয়েছেন। ৪৮৫ খেলায় অংশ নিয়ে ২৬ সেঞ্চুরি সহযোগে ১৩,৫৯৪ রান তুলেছেন।
সমগ্র খেলোয়াড়ী জীবনে তেরো টেস্টে অংশগ্রহণের সুযোগ ঘটে ওয়েন লার্কিন্সের। তিনটি অর্ধ-শতকের ইনিংস রয়েছে তার। এছাড়াও, পঁচিশটি একদিনের আন্তর্জাতিকে অংশ নিয়েছেন। সবগুলো খেলাতেই ব্যাটিং উদ্বোধনে মাঠে নামতেন তিনি। অস্ট্রেলিয়া ও ওয়েস্ট ইন্ডিজ সফরে ইংল্যান্ড দলের পক্ষে খেলার জন্য মনোনীত হন ও গ্রাহাম গুচের সাথে ব্যাটিং উদ্বোধনে নেমেছিলেন।
ইংল্যান্ডে অনুষ্ঠিত ১৯৭৯ সালের ক্রিকেট বিশ্বকাপের নক-আউট পর্বের সেমি-ফাইনালে নিউজিল্যান্ডের বিপক্ষে ওডিআইয়ে অভিষেক পর্ব সম্পন্ন হয় তার। ২০ জুন তারিখে ওল্ড ট্রাফোর্ডে অনুষ্ঠিত ঐ খেলায় ৩৭ বল মোকাবেলান্তে ৭ রান তুলে ব্রায়ান ম্যাককেচনি’র বলে জেরেমি কোনি’র হাতে ধরা পড়েন। তাসত্ত্বেও, স্বাগতিক দল ৯ রানে জয় পেয়ে চূড়ান্ত খেলায় পূর্বতন শিরোপাধারী ওয়েস্ট ইন্ডিজ দলের মুখোমুখি হয়। ২৩ জুন লর্ডসে তিনি জোয়েল গার্নারের প্রথম বলেই শূন্য রানে বোল্ড হন। এ খেলায় অবশ্য ইংল্যান্ড দল ৯২ রানে পরাজয়বরণ করেছিল।
প্রতিশ্রুতিশীল খেলোয়াড় হিসেবে বেশ সুনাম কুড়িয়েছেন। কিন্তু, উচ্চ স্তরের ক্রিকেটে ঐ লক্ষ্য পূরণ করা সম্ভব হয়নি তার। ক্রিকেট সংবাদদাতা কলিন বেটম্যান তার সম্পর্কে মন্তব্য করেছেন যে, মনোনয়নের প্রত্যাশা থাকলেও প্রায়শঃই উপেক্ষিত হতেন এবং মনোনয়ন পেলেও আক্ষেপ ভরা মন নিয়ে তিনি তা অস্বীকার করেছিলেন। বিধ্বংসী উদ্বোধনী ব্যাটসম্যান হিসেবে যে-কোন ধরনের বোলিং আক্রমণকে রুখে দিতে পারঙ্গমতা প্রদর্শন করেছেন। ইংল্যান্ড দলে খেলার জন্য ক্রমাগত অপেক্ষা করে গেছেন। অবশেষে ১৯৮২ সালে দক্ষিণ আফ্রিকায় বিদ্রোহী দলের সাথে সফর করেন।
ক্রিকেটের বাইরে ফুটবলার হিসেবেও সুনাম ছিল তার। তরুণ বয়সে নটস কাউন্টির পক্ষে খেলেছেন। এছাড়াও, লীগবিহীন ফুটবলে ওলভারটন টাউন, ওয়েলিংবোরা টাউন ও বাকিংহাম টাউনের প্রতিনিধিত্ব করেছেন। তবে, পায়ের চোটের কারণে ১৯৮৫ সালের অধিকাংশ সময় মাঠের বাইরে অবস্থান করতে বাধ্য হন।
অক্টোবর, ২০০৬ সালে মেয়েবন্ধুর অসুস্থ পিতার বাড়ী অবৈধভাবে বন্ধক রাখার অভিযোগে দোষী সাব্যস্ত হন। ডেব্রা লাইন্স নাম্নী ঐ মেয়েবন্ধুকে ফ্রান্সে বাড়ী কিনে দেন। ২০ এপ্রিল, ২০০৭ তারিখে ১২ মাসের কারাদণ্ডে দণ্ডিত হন ও সম্পত্তি বিক্রয় করে অর্থ ফেরত দেয়ার কথা বলা হয়।
হুয়া কুওফেং

হুয়া কুওফেং (১৬ ফেব্রুয়ারি ১৯২১ – ২০ আগস্ট ২০০৮) চীনের কমিউনিস্ট পার্টির সদস্য ছিলেন চীনের কমিউনিস্ট পার্টির চেয়ারম্যান এবং পিপলস রিপাবলিক অফ চীনের প্রিমিয়ার পিপলস রিপাবলিক অফ প্রিমিয়ার। হুয়া প্রধানমন্ত্রী, চৌ এবং চেয়ারম্যান মাও এর মৃত্যুর পর সরকার, দল এবং সামরিক বাহিনীর প্রধান কার্যালয় দখল করেন, কিন্তু ১৯৭৮ সালে আরো প্রতিষ্ঠিত পার্টি পরিসংখ্যান দ্বারা ক্ষমতা থেকে বাধ্য হয় এবং তারপর রাজনৈতিক দৃশ্য থেকে ফিরে।
মূলত শানসি প্রদেশ থেকে, হুয়া ১৯৪৯ থেকে ১৯৭১ সাল পর্যন্ত হুনান ভাষায় একটি আঞ্চলিক আধিকারিক হিসেবে ক্ষমতায় অধিষ্ঠিত, জিয়াংটন এর প্রিফেকচার পার্টি কমিটি সচিব হিসাবে কাজ করে, মাও এর বাড়ি এলাকা, তারপর সাংস্কৃতিক বিপ্লব এর পরবর্তী পর্যায়ে প্রদেশের পার্টি সচিব হিসাবে। হুয়া ১৯৭৬ সালের গোড়ার দিকে জাতীয় পর্যায়ে উন্নীত হয়েছিল, এবং মূলত মাও-এর প্রতি তার অবিশ্বস্ত আনুগত্যের জন্য পরিচিত ছিল। চৌ এনলাইয়ের মৃত্যুর পর মাও হুয়াকে রাষ্ট্রীয় পরিষদের প্রিমিয়ার পদে নিযুক্ত করে, সরকারি কাজকর্মের তত্ত্বাবধানে, এবং প্রথম ভাইস চেয়ারম্যান কমিউনিস্ট পার্টি, যা তাকে মাও মনোনীত উত্তরাধিকারী করেছে।
হিতোশি সুগাই

১২ বছর বয়স থেকেই তিনি জুডো খেলা শুরু করেন।
তিনি ১৯৮৫ ও ১৯৮৭ সালে পরপর দুটি বিশ্ব জুডো চ্যাম্পিয়নশিপে স্বর্ণপদক লাভ করেন।
সুগাই পরবর্তীতে ১৯৮৮ সালে সিউলে অনুষ্ঠিত গ্রীষ্মকালীন অলিম্পিকে অংশ নেন কিন্তু প্রথম রাউন্ডেই ফ্রান্সের স্টিফেন ট্রাইন্যুর কাছে পরাজিত হন।
লে মিজেরাবল (১৯৩৫-এর চলচ্চিত্র)

লে মিজেরাবল () হল ১৯৩৫ সালে মুক্তিপ্রাপ্ত মার্কিন নাট্য চলচ্চিত্র। ভিক্টর হুগোর "একই নামের" উপন্যাস অবলম্বনে চলচ্চিত্রটির চিত্রনাট্য রচনা করেন ডব্লিউ. পি. লিপসকম্ব এবং পরিচালনা করেন রিচার্ড বলেস্লাভ্‌স্কি। এটি ফক্স ফিল্ম করপোরেশনের সাথে মিলে টুয়েন্টিয়েথ সেঞ্চুরি ফক্স গঠনের পূর্বে টুয়েন্টিয়েথ সেঞ্চুরি পিকচার্সের শেষ চলচ্চিত্র। এতে শ্রেষ্ঠাংশে অভিনয় করেছেন ফ্রেড্রিক মার্চ ও চার্লস লটন। চলচ্চিত্রটি হুগোর উপন্যাস অনুসরণ করে নির্মিত হলেও এতে অনেক বৈসাদৃশ্য রয়েছে।
চলচ্চিত্রটি শ্রেষ্ঠ চলচ্চিত্রসহ চারটি বিভাগে একাডেমি পুরস্কারের মনোনয়ন লাভ করে এবং ন্যাশনাল বোর্ড অব রিভিউ ছবিটিকে ১৯৩৫ সালের ষষ্ঠ সেরা চলচ্চিত্রের মর্যাদা দেয়।
পর্যালোচনাভিত্তিক ওয়েবসাইট "রটেন টম্যাটোস"-এ ১০টি পর্যালোচনার ভিত্তিতে ৮.২/১০ গড়ে ছবিটির রেটিং স্কোর ৯০%। "ভ্যারাইটি"-র চলচ্চিত্র সমালোচক ইমানুয়েল লেভি লিখেন, "রিচার্ড বলেসলাভ্‌স্কির ১৯৩৫ সালের ফক্সের এই নির্মাণ খুবই ব্যপৃত, ও ভিক্টর হুগোর বিখ্যাত উপন্যাসের অরূঢ় উপযোগকরণ, যা উৎসের প্রতি বিশ্বস্ত।
বনগাঁ দক্ষিণ বিধানসভা কেন্দ্র

বনগাঁ দক্ষিণ (বিধানসভা কেন্দ্র) ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র। ২০১১ সাল পর্যন্ত বনগাঁ বিধানসভা কেন্দ্র একটি আসন ছিল। ২০১১ সালের পর থেকে দুইটি আসন হয়েছে ১. বনগাঁ উত্তর বিধানসভা কেন্দ্র এবং ২. বনগাঁ দক্ষিণ বিধানসভা কেন্দ্র। এই কেন্দ্রটি এসসি এর জন্য সংরক্ষিত। বনগাঁ কেন্দ্রটি ২০১১ সাল পর্যন্ত একটি উন্মুক্ত আসন ছিল।
ভারতের সীমানা পুনর্নির্ধারণ কমিশনের নির্দেশিকা অনুসারে, ৯৬ নং বনগাঁ দক্ষিণ (এসসি) বিধানসভা কেন্দ্রটি বইরামপুর, চৌবেরিয়া-১, চৌবেরিয়া -২, দিঘারি, কুলুপুর এবং পাল্লা গ্রাম পঞ্চায়েত গুলি বনগাঁ সমষ্টি উন্নয়ন ব্লক এবং চাঁদপাড়া, ডুমা, ফুলসরা, জলেশ্বর -২, ঝাউডাঙ্গা এবং রামনগর গ্রাম পঞ্চায়েত গুলি গাইঘাটা সমষ্টি উন্নয়ন ব্লক এর অন্তর্গত।
বনগাঁ দক্ষিণ (এসসি) বিধানসভা কেন্দ্রটি ১৪ নং বনগাঁ লোকসভা কেন্দ্র (এসসি) এর অন্তর্গত। পূর্বে এই কেন্দ্রটি বারাসাত লোকসভা কেন্দ্রের অন্তর্গত ছিল।
২০১১ সালের নির্বাচনে, তৃণমূল কংগ্রেসের সুরজিৎ কুমার বিশ্বাস তার নিকটতম প্রতিদ্বন্দ্বী সিপিআই (এম) -এর অনুজ বরণ সরকারকে পরাজিত করেন।
২০০৯ সালের বিধানসভা উপনির্বাচনের কারণ বিধায়ক সৌগত রায় দমদম লোকসভা কেন্দ্র থেকে নির্বাচিত হন ফলে, তৃণমূল কংগ্রেসের গোপাল শেঠ বনগাঁ কেন্দ্র থেকে জয়লাভ করেন।
২০০৬ সালের বিধানসভা উপনির্বাচনের কারণ নির্বাচিত বিধায়ক ভূপেন শেঠ এর মৃত্যুর ফলে, তৃণমূল কংগ্রেসের সৌগত রায় সিপিআই (এম) -এর পঙ্কজ ঘোষকে পরাজিত করেন।
২০০৬ সালের বিধানসভা নির্বাচনে, তৃণমূল কংগ্রেসের ভূপেন্দ্রনাথ শেঠ বনগাঁ বিধানসভা কেন্দ্র থেকে জয়লাভ করেন তার নিকটবর্তী প্রতিদ্বন্দ্বী সিপিআই (এম) -এর পঙ্কজ ঘোষকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ এবং ১৯৯৬ সালে সিপিআই (এম) -এর পঙ্কজ ঘোষ নির্দল এবং কংগ্রেসের ভূপেন্দ্রনাথ শেঠকে পরাজিত করেন। কংগ্রেসের ভূপেন্দ্রনাথ শেঠ ১৯৯১ সালে সিপিআই (এম) -এর রণজিৎ মিত্রকে পরাজিত করেন। ১৯৮৭ সালে সিপিআই (এম) -এর রণজিৎ মিত্র কংগ্রেসের ভূপেন্দ্রনাথ শেঠকে পরাজিত করেন। কংগ্রেসের ভূপেন্দ্রনাথ শেঠ ১৯৮২ সালে সিপিআই (এম) -এর রণজিৎ মিত্রকে পরাজিত করেন। সিপিআই (এম) -এর রণজিত মিত্র ১৯৭৭ সালে কংগ্রেসের ভূপেন্দ্রনাথ শেঠকে পরাজিত করেন।
১৯৭২, ১৯৭১ এবং ১৯৬৯ সালে সিপিআই এর অজিত কুমার গাঙ্গুলি জয়ী হন। কংগ্রেসের কে.ভৌমিক ১৯৬৭ সালে জয়ী হন। কংগ্রেসের জীবন রতন ধর ১৯৬২ সালে জয়ী হন। ১৯৫৭ সালে বনগাঁ একটি যৌথ আসন ছিল। সিপিআই'র অজিত কুমার গাঙ্গুলি এবং কংগ্রেসের মনীন্দ্র ভূষণ বিশ্বাস ১৯৫৭ সালে উভয়ই জয়ী হন। কংগ্রেসের জীবন রতন ধর ১৯৫১ সালে জয়ী হন।
ট্রেনিং ইনস্টিটিউট ফর কেমিক্যাল ইন্ডাস্ট্রিজ

ট্রেনিং ইনস্টিটিউট ফর কেমিক্যাল ইন্ডাস্ট্রিজ ( হলো বাংলাদেশ কেমিক্যাল ইন্ডাস্ট্রিজ কর্পোরেশন পরিচালিত একটি প্রশিক্ষণ প্রদানকারী শিক্ষাপ্রতিষ্ঠান। এখানে বিভিন্ন ইন্ডাস্ট্রিতে কর্মরত ব্যক্তিদের নৈপুণ্য ও দক্ষতা বৃদ্ধির জন্য বিভিন্ন ধরনের প্রশিক্ষণ দেওয়া হয়।
ট্রেনিং ইনস্টিটিউট ফর কেমিক্যাল ইন্ডাস্ট্রিজ বাংলাদেশের নরসিংদী জেলার ঘোড়াশালে অবস্থিত। রাজধানী শহর ঢাকা থেকে এটি ৬০ কিলোমিটার উত্তর-দক্ষিণে অবস্থিত। এর পাশ দিয়ে বয়ে গেছে শীতলক্ষ্যা নদী। এখানে ঘোড়াশাল সার কারখানা, ঘোড়াশাল বিদ্যুৎ উৎপাদন কেন্দ্রসহ বেশকিছু কারখানা রয়েছে।
১৯৮৩ সালে বাংলাদেশ কেমিক্যাল ইন্ডাস্ট্রিজ কর্পোরেশন বিভিন্ন ইন্ডাস্ট্রিতে কর্মরত কর্মীদের দক্ষতা বৃদ্ধির জন্য একটি প্রশিক্ষণ প্রদানকারী শিক্ষাপ্রতিষ্ঠান তৈরীর উদ্যোগ গ্রহণ করে। ১৯৮৬ সালে একনেক থেকে ৮.২৫ কোটি টাকা বরাদ্দ দেওয়া হয় এই ধরনের একটি শিক্ষাপ্রতিষ্ঠান তৈরী করার জন্য। ট্রেনিং ইনস্টিটিউট ফর কেমিক্যাল ইন্ডাস্ট্রিজ নির্মাণের সময়কালকে দুইটি পর্যায়ে ভাগ করা যায়। প্রথম পর্যায়ের কাজ শুরু হয় ১৯৮৮ সালে এবং শেষ হয় ১৯৯০ সালে। ১০ আগস্ট, ১৯৯০ সাল থেকে এখানে প্রশিক্ষণ কার্যক্রম শুরু হয়। ১৯৯১ সালে দ্বিতীয় পর্যায়ের নির্মাণ কাজ ব্যাপক আকারে শুরু হলে নির্মাণ ব্যয় বেড়ে দাঁড়ায় ৪০.০২ কোটি টাকায়। দ্বিতীয় পর্যায়ের নির্মাণকালে নেদারল্যান্ড সরকার অনেক সহায়তা করে। নেদারল্যান্ড সরকার প্রচুর প্রশিক্ষণ সরঞ্জাম, যন্ত্রপাতি, কারিগরি সহায়তা ইত্যাদি প্রদান করে। ফলে প্রকল্প খরচ বেড়ে ৫৫.৩৪ কোটিতে পৌঁছায়। এই খরচ ছাড়াও প্রায় ৪০ কোটি টাকা দিয়ে বিভিন্ন যন্ত্রপাতি ক্রয় করা হয়। ১৯৯৬ সালে নির্মাণকাজ শেষ হয়। আবাসিক এলাকাসহ এর আয়তন ১৭.০৩ একর। তবে ইনস্টিটিউটের মূল এলাকা ৭ একর।
ট্রেনিং ইনস্টিটিউট ফর কেমিক্যাল ইন্ডাস্ট্রিজে কারিগরি বিভাগ ও সহকারী বিভাগসহ মোট ১১টি বিভাগ আছে।
৭টি কারিগরি বিভাগের অধীনে এখানে ৩৭টি গবেষণাগার রয়েছে।
ট্রেনিং ইনস্টিটিউট ফর কেমিক্যাল ইন্ডাস্ট্রিজে ৪৮ জন প্রশিক্ষক হিসেবে এবং ৬০ জন বিভিন্ন পদে কর্মরত রয়েছেন।
প্রশিক্ষণার্থীদের জন্য এখানে একটি মহিলা হোস্টেলসহ মোট ৩টি হোস্টেল রয়েছে। ৩টি হোস্টেলে ধারণক্ষমতা ২৫০ জন।
অহুর

অহুর (ইংরেজি: Ahura) হল একটি আবেস্তীয় ভাষার শব্দ যা এক বিশেষ শ্রেণীর জরথুস্ট্রবাদী দৈবসত্ত্বাকে বোঝাতে ব্যবহৃত হয়। শব্দটিকে বৈদিক শব্দ অসুরের সংগে সম্পর্কিত বলে মনে করা হয়।
আবেস্তীয় "অহুর" ইন্দো-ইরানীয় *asura থেকে উদ্ভূত, এছাড়াও ভারতীয় উপমহাদেশে ঋগ্বৈদিক অসুর হিসাবে স্বীকৃত। পুরাতন নর্স æsir-এর অনুরূপ দ্বারা প্রস্তাবিত হিসাবে, ইন্দো-ইরানীয় *asura এমনকি একটি পূর্ববর্তী ইন্দো-ইউরোপীয় মূল হতে পারে।
এটি সাধারণত অনুমিত হয় যে, ইন্দো-ইরানীয় *Asura একটি নির্দিষ্ট দৈবসত্ত্বার আসল নাম ছিল যার সাথে অন্য দেবতাদের পরে চিহ্নিত করা হয়েছিল।
অস্পষ্ট কারণগুলির জন্য, অক্সফোর্ড ইংরেজি অভিধানে ahura-এর পরিবর্তে asura-কে জরথুস্ট্রীয় শব্দ হিসেবে তালিকাভুক্ত করা হয়েছে।
জরথুস্ট্রবাদের প্রাচীনতম স্তোত্র গাথায়, এবং জরথুস্ট্রের নিজের দ্বারা রচিত হয়েছে মনে করে, নবী তার অনুসারীদেরকে শুধুমাত্র অহুরদের প্রতি শ্রদ্ধা এবং দেইব ও অন্যান্য যারা "যারা মিথ্যার আদেশে" কাজ করে তাদের প্রত্যাখ্যান করার জন্য উত্সাহ দেন। তবে, একটি আদিম বিরোধী পক্ষের দৃষ্টিভঙ্গী প্রতিফলিত করা উচিত নয়। যদিও দেইবরা পরবর্তীকালে জরথুস্ট্রীয় ঐতিহ্যে নিকৃষ্ট প্রাণীরূপে আবির্ভূত হয়েছেন, গাথায় দেইবগণ (সমষ্টিগতভাবে) তেমন দেবতা যারা প্রত্যাখ্যানযোগ্য।
গাথার মধ্যে, নবী অহুর মজদা ছাড়া অন্য কোন্ দৈবসত্ত্বাদের অহুর বলে গণ্য করা উচিত, তা নির্দিষ্ট করেননি।
ফ্রাওয়েরেনেহে, যস্ন ১২.১ জরথুস্ট্রীয় প্রভাতে বর্ণিত সংকলনটি হল: "আমি নিজেকে একজন মজদা পূজারী, দেইবদের অস্বীকার করে জরথুস্ট্রের শিক্ষণের একজন অনুসারী বলে স্বীকার করি ..." এটি কার্যকরীভাবে অহুরকে সংজ্ঞায়িত করে, অহুর কি নয় তা ব্যাখ্যা করে।
নব্য আবেস্তায়, জরথুস্ট্রীয় পন্থের তিনটি দৈবসত্ত্বাকে বারংবার "অহুরিক" হিসেবে চিহ্নিত করা হয়েছে। এই তিনজন হলেন অহুর মজদা, মিথ্র, এবং অপাং নপাত্ — "অহুরিক ত্রয়"। অন্যান্য দৈবসত্ত্বা যাদের সাথে "অহুরিক" শব্দটি যুক্ত করা হয়েছে, তারা হলেন: ছয়জন অমেশা স্পেন্টস্, এবং (কম যস্তের মধ্যে উল্লেখযোগ্য) জলেদের অরেড্বি সুরা এবং পুরস্কার ও পরিশোধের অশি।
ইস্টার্ন প্রভিন্স ক্রিকেট দল

ইস্টার্ন প্রভিন্স ক্রিকেট দল () দক্ষিণ আফ্রিকান ঘরোয়া প্রথম-শ্রেণীর ক্রিকেটে ইস্টার্ন প্রভিন্সের প্রতিনিধিত্বকারী দল। দলটি এ পর্যন্ত তিনবার কারি কাপের শিরোপা জয় করেছে। তন্মধ্যে একবার যৌথভাবে শিরোপা লাভ করেছিল।
ডিসেম্বর, ১৮৮৯ সালে দলটি প্রথমবারের মতো খেলতে শুরু করে। সুপারস্পোর্ট সিরিজে অংশগ্রহণের কারণে বর্ডার দলের সাথে একীভূত হয় ও অক্টোবর, ২০০৪ সাল থেকে ওয়ারিয়র্স নামে পরিচিতি পাচ্ছে।
দলটি নিম্নবর্ণিত মাঠগুলো ব্যবহার করে থাকে:
গাইঘাটা বিধানসভা কেন্দ্র

গাইঘাটা (বিধানসভা কেন্দ্র) ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র। এই কেন্দ্রটি এসসি এর জন্য সংরক্ষিত। এই কেন্দ্রটি ২০১১ সাল পর্যন্ত একটি উন্মুক্ত আসন ছিল।
ভারতের সীমানা পুনর্নির্ধারণ কমিশনের নির্দেশিকা অনুসারে, ৯৭ নং গাইঘাটা (এসসি) বিধানসভা কেন্দ্রটি গোবরডাঙা পৌরসভা শুটিয়া, ধর্মপুর-১, ইচ্ছাপুর-১, ধর্মপুর -২, ইচ্ছাপুর -২, জলেশ্বর-১ ও শিমুলপুর গ্রাম পঞ্চায়েত গুলি গাইঘাটা সমষ্টি উন্নয়ন ব্লক এবং বেড়গুম-১, বেড়গুম-২ এবং মছলন্দপুর-১ গ্রাম পঞ্চায়েত গুলি হাবড়া-১ সমষ্টি উন্নয়ন ব্লক এর অন্তর্গত।
গাইঘাটা (এসসি) বিধানসভা কেন্দ্রটি ১৪ নং বনগাঁ লোকসভা কেন্দ্র (এসসি) এর অন্তর্গত। পূর্বে এই কেন্দ্রটি বারাসাত লোকসভা কেন্দ্রের অন্তর্গত ছিল।
২০১১ সালের নির্বাচনে, তৃণমূল কংগ্রেসের মঞ্জুলকৃষ্ণ ঠাকুর তার নিকটতম প্রতিদ্বন্দ্বী সিপিআই এর মনোজ কান্তি বিশ্বাসকে পরাজিত করেন।
২০০৬ এবং ২০০১ সালের বিধানসভা নির্বাচনে, তৃণমূল কংগ্রেসের জ্যোতিপ্রিয় মল্লিক গাইঘাটা কেন্দ্র থেকে জয়লাভ করেন সিপিআই (এম) -এর মন্মথ রায়কে উভয়বারই পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯৬ সালে সিপিআই (এম) এর মন্মথ রায় কংগ্রেসের প্রবীর ব্যানার্জীকে পরাজিত করেন। ১৯৯১ সালে কংগ্রেসের প্রবীর ব্যানার্জী সিপিআই (এম) -এর কান্তি বিশ্বাসকে পরাজিত করেন। সিপিআই (এম) -এর কান্তি বিশ্বাস ১৯৮৭ সালে কংগ্রেসের রাধাপ্রসাদ বিশ্বাসকে, ১৯৮২ সালে কংগ্রেসের মীরা মিত্রকে এবং কংগ্রেসের রাধাপ্রসাদ বিশ্বাস ১৯৭৭ সালে পরাজিত করেন।
১৯৭২ এবং ১৯৭১ সালে কংগ্রেসের চণ্ডীপদ মিত্র জয়ী হন। বাংলা কংগ্রেসের পারুল সাহা ১৯৬৯ সালে জয়ী হন। সি. মিত্র ১৯৬৭ সালে জয়ী হন। পূর্বে গাইঘাটা আসনটি ছিল না।
দেইব

দেইব বা দীব বা দীউ (আবেস্তীয়: Daeva; daēuua, daāua, daēva নামেও পরিচিত) অশিষ্ট বৈশিষ্ট্যযুক্ত এক বিশেষ ধরনের অতিপ্রাকৃত সত্ত্বার জন্য ব্যবহৃত একটি আবেস্তীয় ভাষার শব্দ। গাথা, জরাথ্রুস্টবাদী আদর্শের প্রাচীনতম গ্রন্থে, দেইবগণ হল "দেবতা যারা প্রত্যাখ্যানযোগ্য"। এর অর্থ — ব্যাখ্যা করার বিষয় — সম্ভবত পঞ্চম শতকের আদি ফার্সি "দেইব শিলালিপি"র মধ্যে স্পষ্ট। নব্য আবেস্তায়, দেইবগণ হল তেমন দৈবসত্ত্বা যারা বিশৃঙ্খলা ও দুর্নীতিকে বিকশিত করে তুলেছে। পরবর্তী ঐতিহ্য এবং লোককাহিনীতে, দীউগণ (dēws) (জরাথুস্ট্রীয় মধ্য ফার্সি; নব্য ফার্সি "দিব" ("divs")) হল প্রতিটি কল্পনীয় ক্ষতিকর ব্যক্তিত্ব।
ইরানীয় ভাষার শব্দ "দেইব"-এর সঙ্গে, ভারতীয় ধর্মের দেবদের বিভ্রান্ত করা উচিত নয়। যদিও বৈদিক সত্ত্বার শব্দটি এবং জরাথুস্ত্রীয় সত্ত্বার শব্দটি ব্যুৎপত্তিগতভাবে সম্পর্কিত, তাদের কার্যকারিতা ও তত্ত্বীয় বিকাশ সম্পূর্ণ ভিন্ন। একসময় ব্যাপকভাবে ধারণা করা হত যে, ইরানীয় দেইব এবং ভারতীয় দেব (এবং অহুর বনাম অসুর)-এর মৌলিক পৃথক কার্যসমূহ ভূমিকার একটি প্রাগৈতিহাসিক বিপর্যয়ের প্রতিনিধিত্ব করে, যা একুশ শতকের শিক্ষাগত ডিসকোর্সে (বিস্তারিত তথ্যের জন্য বৈদিক প্রয়োগের সাথে তুলনায় দেখুন) আর অনুসরণ করা হয় না। 
ইরানীয় ভাষাগুলির মধ্যে আবেস্তীয় দেইব-এর সমতুল্য পশতু, বেলুচি, কুর্দিশ দীউ (dêw), ফার্সি দিব/দীব (dīv/deev), যা সমস্ত দৈত্য, দানব ও অন্যান্য খল প্রাণীর ক্ষেত্রে প্রযোজ্য। ইরানীয় শব্দটি পুরাতন আর্মেনিয়তে দিউ (dew), জর্জিয়তে দেবি (dew) এবং উর্দুতে দেও (deo) হিসাবে ধার্য করা হয়েছিল, সেইসব ভাষায় একই নেতিবাচক সমন্বয়ের সাথে। ইংরেজিতে, শব্দটি দেইব, দিব, দীব (Daeva, div, deev), এবং উইলিয়াম টমাস বেকফোর্ডের অষ্টাদশ শতাব্দীর কল্প-উপন্যাসে "দাইব" হিসাবে প্রদর্শিত হয়।
টিকটক

টিকটক, যা চীনে দৌয়িন নামে পরিচিত (; আক্ষরিক অর্থে "গলা কম্পন ছোট ভিডিও"), হলো একটি সঙ্গীত ভিডিও প্ল্যাটফর্ম এবং সামাজিক নেটওয়ার্ক যা সেপ্টেম্বর ২০১৬ সালে চালু করা হয়েছিল। টিকটকের প্রতিষ্ঠাতা ঝাং ইয়েমিং। বর্তমানে এটি এশিয়ার নেতৃস্থানীয় ছোট ভিডিওর প্ল্যাটফর্ম এবং বিশ্বব্যাপী সবচেয়ে বড় সঙ্গীত ভিডিওর সম্প্রদায় হিসেবে এটি বিশ্বের দ্রুততম ক্রমবর্ধমান অ্যাপ্লিকেশন হিসাবে নিজেকে প্রতিষ্ঠিত করেছে। অ্যাপটি ২০১৮ সালের জুন মাসে ১৫০ মিলিয়ন সক্রিয় ব্যবহারকারীর মাইলফলকে (৫০০ মিলিয়ন মাসিক সক্রিয় ব্যবহারকারী) পৌঁছেছে, এবং ২০১৮ সালের প্রথম ত্রৈমাসিকে বিশ্বের সবচেয়ে বেশি ডাউনলোড করা অ্যাপ্লিকেশন ছিল, আনুমানিক ৪৫.৮ মিলিয়ন ডাউনলোডের হয়।
নাচ, কৌতুক এবং শিক্ষার মতো বিষয়ের ৩ থেকে ৬০ সেকেন্ড পর্যন্ত সময়সীমার বিভিন্ন ধরনের ছোট ভিডিও তৈরি করার সামাজিক যোগাযোগ মাধ্যম হিসাবে এটি ব্যবহৃত হয়।
ডট-কম কোম্পানি

একটি ডট-কম কোম্পানি, অথবা সহজে একটি ডট-কম (বিকল্পভাবে উপস্থাপিত ডট.কম, ডট কম বা .কম), হচ্ছে একটি কোম্পানি যেটি ইন্টারনেটে বেশীরভাগ ব্যবসা করে, সাধারনত একটি ওয়েবসাইটের মাধ্যমে ব্যবসা করে যেটি ব্যবহার করে জনপ্রিয় শীর্ষ -স্তরের ডোমেইন ".কম"।
যদিও এই শব্দটি বর্তমান দিনের কোম্পানিগুলিকে উল্লেখ করতে পারে, এটি বিশেষভাবে এই ব্যবসায় মডেলগুলির সাথে কোম্পানীকে উল্লেখ করার জন্য ব্যবহৃত হয় যা ১৯৯০ এর দশকের শেষের দিকে এসেছিল। ভেনচার ক্যাপিটাল ফান্ডিং এর উদ্বৃত্তের সুবিধা গ্রহণের জন্য অনেক স্টার্টআপ কোম্পানী গঠন করা হয়েছিল। অনেকগুলি কোম্পানি খুব সামান্য ব্যবসায় পরিকল্পনা দিয়ে চালু করা হয়েছিল, কখনও কখনও একটি ধারণা এবং একটি আকর্ষণীয় নাম বাদে কিছু ছাড়াই। বাজারে যাই হোক না কেন বাজারের বেশিরভাগ অংশ দখল করার জন্য প্রারম্ভিক লক্ষ্য থাকতো "আগে বড় হও", ইত্যাদি। প্রস্থান কৌশলে সাধারণত একটি আইপিও এবং প্রতিষ্ঠাতাদের জন্য একটি বড় বেতন অর্ন্তভুক্ত থাকতো। অন্যগুলো ছিল বিদ্যমান কোম্পানীগুলি যেগুলি নিজেদেরকে ইন্টারনেট কোম্পানি হিসাবে পুনঃনির্ধারণ করে, তাদের মধ্যে অনেকেই তাদের নাম পরিবর্তন করে ".কম" যুক্ত করে।
স্টক মার্কেট ক্র্যাশের ফলে ২০০০ সালের মধ্যে ডট-কম বুদ্বুদ শেষ হয়ে যায়, অনেক ব্যর্থ এবং ব্যর্থ হতে যাওয়া ডট-কম কোম্পানি ডট-বম্বস , ডট-কনস বা ডট-গনস নামে উল্লেখিত হতে থাকে। অনেক লড়াই করতে থাকা সংস্থা তাদের নাম থেকে '.কম' বাদ দেয়।
লে মিজেরাবল (১৯৯৮-এর চলচ্চিত্র)

লে মিজেরাবল () হল ১৯৯৮ সালে মুক্তিপ্রাপ্ত মার্কিন নাট্য চলচ্চিত্র। ছবিটি পরিচালনা করেছেন বিলি অগাস্ট। ভিক্টর হুগোর ১৮৬২ সালের "একই নামের" ফরাসি উপন্যাস অবলম্বনে ছবিটির চিত্রনাট্য রচনা করেন রাফায়েল ইগলেসিয়াস। এতে শ্রেষ্ঠাংশে অভিনয় করেন লিয়াম নিসন, জেফ্রি রাশ, উমা থারম্যান ও ক্লেয়ার ডেইন্স।
"লে মিজেরাবল" সমালোচকদের কাছ থেকে ইতিবাচক পর্যালোচনা লাভ করে। পর্যালোচনাভিত্তিক ওয়েবসাইট "রটেন টম্যাটোস"-এ ৪৩টি পর্যালোচনার ভিত্তিতে ৬.৯/১০ গড়ে ছবিটির রেটিং ৭৪%। ওয়েবসাইটির পরিসংখ্যানে বলা হয়, "ভিক্টর হুগোর ধ্রুপদী উপন্যাসের এই বুদ্ধিভিত্তিক, সুন্দর উপযোগকরণ অনুভূতিপ্রবণ প্রভাবের বাইরে গিয়ে গল্পটি ঘনীভূত করেছে।" "শিকাগো সান-টাইমস"-এর চলচ্চিত্র সমালোচক রজার ইবার্ট ছবিটিকে ৪-এর মধ্যে ২.৫ রেটিং প্রদান করেন এবং লিখেন, ""লে মিজেরাবল" ভিক্টর হুগোর উপন্যাসের পূর্ণ সম্মানিত ধ্রুপদী চিত্রায়িত সংস্করণ। এতে উচ্চমাত্রার নাট্যধর্মী মুহূর্ত, স্পষ্টভাবে উল্লেখিত প্রেষণা রয়েছে, যা অনুসরণ করা সহজ এবং যাতে শুধু আবেগের ঘাটতি রয়েছে।" "ভ্যারাইটি"-র ইমানুয়েল লেভি ছবিটি সম্পর্কে লিখেন, ""লে মিজেরাবল" এখন পর্যন্ত নিঃসন্দেহে এই গল্পের সবচেয়ে আবেগাপ্লুতভাবে শক্তিশালী ও সুন্দরভাবে নির্মিত কাজ।"
বাংলাদেশ পোশাক প্রস্তুতকারক ও রপ্তানিকারক সমিতি

বাংলাদেশ পোশাক প্রস্তুতকারক ও রপ্তানিকারক সমিতি (বিজিএমইএ) বাংলাদেশের তৈরি পোশাক প্রস্তুতকারক ও রপ্তানিকারকদের প্রতিনিধিত্বকারী জাতীয় বণিক সমিতি যা ১৯৮৩ সালে প্রতিষ্ঠিত হয়। এটি দুই বছর মেয়াদে নির্বাচিত ৩৫ সদস্যবিশিষ্ট একটি পরিচালক পর্ষদের দ্বারা পরিচালিত হয়। যেখানে একজন সভাপতি ও ৭ জন সহ-সভাপতি থাকে। ৮০'র দশকে মাত্র ১২টি সদস্য কারখানা দিয়ে যাত্রা শুরু করা সংগঠনটির বর্তমানে প্রায় ৪৫০০ সদস্য কারখানা রয়েছে যার প্রায় ৬০ ভাগ ওভেন ও বাকি প্রায় ৪০ ভাগ নিট পোশাক কারখানা।
এই সমিতি ১৯৮৩ সালে প্রতিষ্ঠিত হয়। ১২ জন সদস্য নিয়ে এটি যাত্রা শুরু করে। বর্তমানে এর সদস্য সংখ্যা ৪৫০০।
বিজিএমইএ বিভিন্ন ধরনের কার্যক্রম পরিচালনা করে থাকে। যার মধ্যে অন্তর্ভুক্ত রয়েছে বাংলাদেশ বা বিদেশে অনুষ্ঠিত বস্ত্রমেলায় এর সদস্যদের অংশগ্রহণের ব্যবস্থা করা, বিদেশি ক্রেতা, ব্যবসায়ী সমিতি ও চেম্বারের সাথে যোগাযোগ প্রতিষ্ঠা করা, তৈরি পোশাক শিল্প সম্পর্কিত বিভিন্ন তথ্য সংগ্রহ করে তা এর সদস্য, বস্ত্র ক্রেতা ও অন্যান্য ব্যবহারকারীদেরকে সরবরাহ করা। এছাড়াও বিজিএমইএ পোশাক কারখানায় অগ্নি-দুর্ঘটনা এড়ানোর লক্ষ্যে নিরাপত্তা সম্পর্কিত ব্যবস্থা গ্রহণে এর সদস্যদের সহায়তা করে।
বাংলাদেশে তৈরি পোশাক শিল্পের জন্য দক্ষ কর্মী গড়ে তুলতে বিজিএমইএ ১৯৯৯ সালে বিজিএমইএ ইনস্টিটিউট অফ ফ্যাশন অ্যান্ড টেকনোলজি নামে একটি ইনস্টিটিউট প্রতিষ্ঠা করে। যা ২০০১ সালে জাতীয় বিশ্ববিদ্যালয়ের অধিভুক্ত হয়। এর বর্তমান সভাপতি হলেন ফারুক হাসান।
এটি দুই বছর মেয়াদে নির্বাচিত ৩৫ সদস্যবিশিষ্ট একটি পরিচালক পর্ষদের দ্বারা পরিচালিত হয়। যেখানে একজন সভাপতি ও ৭ জন সহ-সভাপতি থাকে।
বুরসা প্রদেশ

বুরসা প্রদেশ () উত্তরপশ্চিম আনাতোলিয়ায় মারমারা সাগর উপকূলে অবস্থিত তুরস্কের একটি প্রদেশ। এর পশ্চিমে বালিকেসির, দক্ষিণে কুতাহিয়া, পূর্বে বিলেসিক ও সাকারিয়া, উত্তরপূর্বে কোজাইলি এবং উত্তরে ইয়ালোভা প্রদেশ অবস্থিত। প্রদেশের আয়তন ১১,০৪৩ বর্গকিমি এবং জনসংখ্যা ২৮,৪২,৫৪৭ (২০১৫)। ২০০০ সালের আদমশুমারি অনুযায়ী প্রদেশের জনসংখ্যা ছিল ২১,২৫,১৪০। ১৯৯০ সালে জনসংখ্যা ছিল ১৬,০৩,১৩৭। প্রদেশের ট্রাফিক কোড ১৬।
বুরসা প্রদেশের জেলাসমূহের অধিকাংশ মারমারা অঞ্চলে অবস্থিত। কিন্তু বুয়ুকোরহান, হারমানজিক, কেলেস ও ওরহানেলি জেলা এজিয়ান অঞ্চলে অবস্থিত।
বুরসা শহরটি ১৩২৬ থেকে ১৩৬৫ সাল পর্যন্ত উসমানীয় সাম্রাজ্যের রাজধানী শহর ছিল। পরবর্তীতে উসমানীয়রা এদির্ন‌ জয়ের পর তা নতুন রাজধানী হয়ে উঠে। এদির্ন‌ ১৩৬৫ সাল থেকে ১৪৫৩ সাল পর্যন্ত উসমানীয় সাম্রাজ্যের রাজধানী ছিল। এরপর ইস্তানবুল নতুন রাজধানী হয়।
রামগড় থানা

রামগড় থানা বাংলাদেশের খাগড়াছড়ি জেলার অন্তর্গত রামগড় উপজেলার একটি থানা।
রামগড় উপজেলার ১টি পৌরসভা ও ২টি ইউনিয়নের প্রশাসনিক কার্যক্রম রামগড় থানার আওতাধীন।
হেলমুট শ্মিট

হেলমুট হাইনরিখ ভাল্ডেমার শ্মিট (২৩ ডিসেম্বর ১৯১৮ - ১০ নভেম্বর ২০১৫) ছিলেন জার্মানির একজন রাজনীতিবিদ ও জার্মানির সামাজিক গণতন্ত্রী দলের সদস্য। তিনি পশ্চিম জার্মানির ফেডারেল প্রজাতন্ত্রের চ্যান্সেলর হিসেবে দায়িত্ব পালন করেন।
১৯৭৪ থেকে ১৯৮২ পর্যন্ত জার্মানির (পশ্চিম জার্মানি) চ্যান্সেলর হওয়ার আগে, তিনি প্রতিরক্ষা মন্ত্রণালয় (প্রতিরক্ষা মন্ত্রণালয়) (১৯৬৯-১৯৭২) এবং অর্থমন্ত্রী (১৯৭২-১৯৭৪)। পরবর্তীতে তিনি তার আর্থিক নীতির জন্য ঋণ গ্রহণ করেন। তিনি অর্থনীতির মন্ত্রী হিসেবে এবং কার্যকরী পররাষ্ট্র মন্ত্রী হিসাবে সংক্ষিপ্তভাবে পরিবেশিত ছিলেন। চ্যান্সেলর হিসাবে, তিনি "যুক্তরাষ্ট্রের সাথে অংশীদারিত্বে ইউরোপের রাজনৈতিক সংহতি" চাইতে আন্তর্জাতিক বিষয়গুলির উপর দৃষ্টিপাত করেন। তিনি ইউরোপীয় সহযোগিতা এবং আন্তর্জাতিক অর্থনৈতিক সমন্বয় চাওয়া একটি অনলস কূটনীতিক ছিল। তিনি ১৯৭৬ ও ১৯৮০ সালে পুনরায় নির্বাচিত নির্বাচিত হন, তবে ১৯৮২ সালে তার জোটের জোট তার গণতান্ত্রিক মিত্র, ও ফ্রি ডেমোক্রেটিক পার্টি এর সুইচ দিয়ে পৃথক হয়ে যায়।
১৯৮৬ সালে সংসদ থেকে অবসর গ্রহণ করে তিনি এসপিডি'র বামদিকের সঙ্গে সংঘর্ষের পর, যিনি প্রতিরক্ষা ও অর্থনৈতিক বিষয়গুলিতে তার বিরোধিতা করেছিলেন। ১৯৮৬ সালে তিনি ইউরোপিয়ান আর্থিক প্রতিষ্ঠানের এবং একটি ইউরোপীয় সেন্ট্রাল ব্যাংক এর নেতৃস্থানীয় প্রবক্তা ছিলেন।
গুপ্তচরবৃত্তির স্ক্যান্ডাল এর জবাবে ব্র্যাণ্ডের পদত্যাগের পর শ্মিট ১৬ নভেম্বর, ১৯৭৪ তারিখে ওয়েস্ট জার্মানির জার্মানিের চ্যান্সেলর সদস্য হন। বিশ্বব্যাপী অর্থনৈতিক মন্দা তার প্রশাসনের মুখোমুখি হওয়ার প্রধান সমস্যা ছিল, এবং শ্মিট একটি সরল ও নিয়মানুগিত লাইন গ্রহণ করেছিলেন, জনসাধারণের ব্যয় হ্রাসে। শ্মিট ফ্রান্সের সাথে সম্পর্কের উন্নতির জন্যও সক্রিয় ছিলেন ফরাসি রাষ্ট্রপতি ভালেরি জিস্কার দেস্তাঁ-র সাথে, তিনি ছিলেন বিশ্ব অর্থনৈতিক সামিট গুলি, যা প্রথম ১৯৭৫ সালে একত্রিত হয়।
উইলি ব্র্যান্ট

বিলয় ব্রান্ডট (বরং হার্বার্ট এর্নস্ট কার্ল ফারাহম; ১৮ ডিসেম্বর ১৯১৩ - ৮ অক্টোবর, ১৯৯২) একজন জার্মান রাজনীতিক ছিলেন যিনি সোশ্যাল ডেমোক্রেটিক পার্টি অফ জার্মানি এর নেতা ছিলেন (১৯৬৪ থেকে ১৯৮৭) এবং জার্মানির চ্যান্সেলর চ্যান্সেলর ১৯৭৪ সাল পর্যন্ত জার্মানি (পশ্চিম জার্মানি)। ইইসি এর মাধ্যমে পশ্চিম ইউরোপের সহযোগিতাকে শক্তিশালী করার জন্য ইইসি মাধ্যমে এবং ইইসি এর মধ্যে সমন্বয় সাধনের জন্য তিনি নোবেল শান্তি পুরস্কার পুরস্কার লাভ করেন। পশ্চিম জার্মানি এবং ইস্টার্ন ইউরোপ এর দেশসমূহ। হে ওয়াস টি ফার্স্ট সোশ্যাল ডেমোক্রাট চ্যান্সেলর ১৯৩০ সাল থেকে ইস্ট জার্মান স্টাসি এর এজেন্ট হিসেবে প্রকাশ করা হয়েছিল, গুডিয়ার গুয়ামুয়েম -এর পর ব্রান্ড্ট চ্যান্সেলর পদে পদত্যাগ করেন গোপন সেবা.
১৯৬৯ সালের নির্বাচনে ব্রান্ড্টের সাথে আবারও নেতৃস্থানীয় প্রার্থী হিসেবে এসপিডি শক্তিশালী হয়ে ওঠে এবং তিন সপ্তাহের আলোচনার পর এসপিডি সোশ্যাল-লিবারেল জোট একটি জোট গঠন করে ডেপুটি ডেমোক্রেটিক পার্টি অব জার্মানি (এফডিপি) ব্রান্ড্ট নির্বাচিত হন জার্মান ফেডারেল প্রজাতন্ত্রের চ্যান্সেলর।
ছিট করঞ্জী

ছিট করঞ্জী (বৈজ্ঞানিক নাম: "Sumalia daraxa(Doubleday)") নিমফ্যালিডি পরিবার এবং লিমিনিটিডিনি উপগোত্র এবং সুমালিয়া বর্গের অন্তর্ভুক্ত মাঝারী আকারের প্রজাপতি।প্রথম দর্শনে এই প্রজাতির সনাক্তকরণে প্রায়শই তুঁতচিল প্রজাতির সাথে ভ্রম হয়। 
ছিট করঞ্জী প্রসারিত অবস্থায় ডানার মাপ ৬০-৭০ মিলিমিটার।
ভারতে প্রাপ্ত ছিট করঞ্জী এর উপপ্রজাতি হল-
ভারত এর উত্তরাঞ্চল থেকে অরুণাচল প্রদেশ এবং উত্তর-পূর্ব ভারতের পার্বত্য অঞ্চল, পশ্চিমবঙ্গ (দার্জিলিং), নেপাল, ভুটান, বাংলাদেশ এবং উত্তর মায়ানমারে এদের দেখা যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
স্ত্রী এবং পুরুষ উভয় নমুনারই ডানার উপরিতল কালচে বাদামী এবং গাঢ় বাদামীর সংমিশ্রণ। সামনের এবং পিছনের উভয় ডানারই উপরিপৃষ্ঠে ঈষদ্‌ সবুজ তীর্যক ডিসকাল বন্ধনী বর্তমান যা সংযুক্ত ভাবে সামনের ডানার এপিকাল অংশের ইষদ‌ সবুজ ছোপগুলির দিকে বেঁকে গেছে। ঈষদ্ সবুজ এপিকাল ছোপগুলির উপড়ের দিকে ক্রমশ ক্ষুদ্রাকার। টর্নাস লাল ও কালো ছোটো ছোপের (প্রতিটি প্রায় চতুকৌনিক ছোপের কেন্দ্রস্থলে একটি করে ছোট কালো ছোপ) একটি সংগঘবদ্ধ সারি প্বার্শপ্রান্তরেখার প্রায় সমান্তরাল ভাবে একটি কম স্পষ্ট বন্ধনীর ন্যায় বিস্তৃত রয়েছে সামনের ডানার এপিকাল অংশ থেকে পিছনের ডানার টর্নাস পর্যন্ত।
এদের উড়ান খুব শক্তিশালী এবং দ্রুত। পার্বত্য জঙ্গলের ফাঁকা পরিষ্কার জায়গায়, ভিজে স্যাঁতস্যাঁতে পাকা অথবা কাঁচা মাটির রাস্তা এদের পছন্দের বিচরণ ক্ষেত্র। এছাড়া ছোট নদী অথবা ঝর্নার পার্শ্ববর্তী অঞ্চল এদের পছন্দের জায়গা। ভিজে মাটি এবং পশুর বিষ্ঠাতে এদের বশ্যে থাকতে দেখা যায়। জঙ্গল পাহাড়ের ৩০০-২১০০ মিটার উচ্চতা পর্যন্ত এদের বিচরণ ও গতিবিধি নথিভুক্ত রয়েছে। মূলত মে থেকে আগস্ট এবং নভেম্বর মাসে এদের দেখা মেলে। স্ত্রী নমুনার দর্শন মেলে অতি কদাচিৎ।
যিহোশূয় নিকোমো

জোশুয়া মাকাবুকো নিওংগো এনকোমু (১৯ জুন ১৯১৭ – ১ জুলাই ১৯৯৯) একজন জিম্বাবুয়ে একজন রাজনীতিবিদ ছিলেন যিনি জিম্বাবুয়ে উপরাষ্ট্রপতি জিম্বাবুয়ের দ্বিতীয় ভাইস প্রেসিডেন্ট রবার্ট মুগাবে ১৯৮৭ থেকে ১৯৯৯ সাল পর্যন্ত দায়িত্ব পালন করেন। তিনি আফ্রিকান পিপলস ইউনিয়ন (জাওপিইউ) পার্টি এবং নেডবেলে মানুষ (কালাঙ্গা)।
তিনি একটি ট্রেড ইউনিয়ন ট্রেডিং ইউনিয়ন নেতা ছিলেন, যিনি নিষিদ্ধ পার্টির (রোডেশিয়া) জাতীয় ডেমোক্র্যাটিক পার্টির সভাপতি ছিলেন, এবং রহদেসিয়া এর দশ বছরের কারাদণ্ডে দণ্ডিত ছিলেন সাদা সংখ্যালঘু সরকার তার মুক্তির পর, জাএপিইউ যে সরকার পতনের অবদান রাখে, কিন্তু তারপর রবার্ট মুগাবির নেতৃত্বে প্রতিদ্বন্দ্বী জানু দলের সাথে ঝগড়া করে। তার জীবনের জন্য ভয়, এনকোমু দেশ পালিয়ে, বিতর্কিত জাপা জানু সঙ্গে একত্রিত করার অনুমতি আগে।
এনকোমু অনেক উনাম নাম ছিল, "উমাফুকুফুকু", "বাবা জিম্বাবুয়ে", এবং "চিবুচ্ছিত্ত্যা" (পিচ্ছিল পাথর শিলা) সহ। তিনি হযরফুলি এবং প্রেমের হিসাবে "উম্দালা বা উম্দালা মেথু", আমাদের প্রাচীন ছিল
ন্যাকোমো ন্যাশনাল ডেমোক্রেটিক পার্টির (এনডিপি) প্রতিষ্ঠা করেন এবং ১৯৬০ সালে, ব্রিটিশ প্রধানমন্ত্রী হ্যারল্ড ম্যাকমিলান "পরিবর্তনের বায়ু" এর কথা বলেছিলেন, "আফ্রিকার মধ্য দিয়ে প্রবাহিত হয়ে রবার্ট মুগাব তার সাথে যোগ দিয়েছিলেন। এনডিপি সাদা সংখ্যালঘু সরকার কর্তৃক নিষিদ্ধ ছিল এবং পরবর্তীতে এটি জিম্বাবুয়ে আফ্রিকান পিপলস ইউনিয়ন (জাওপিইউ) দ্বারা প্রতিস্থাপিত হয়, এছাড়াও ১৯৬২ সালে এনকোমো কর্তৃক প্রতিষ্ঠিত, নিজেই অবিলম্বে নিষিদ্ধ জাএপিইউ ১৯৬৩ সালে বিভক্ত হয়ে পড়ে এবং কেউ কেউ দাবি করে যে এই বিভাজন জাতিগত উত্তেজনাগুলির কারণে ছিল, আরো সঠিকভাবে বিভক্ত সীতল, মুগাব, টাকাবীরা ও মালিয়ানোগা থেকে ব্যর্থ হয়ে জাকির এনকোমু থেকে নিয়ন্ত্রণ হস্তান্তর করার জন্য অনুপ্রাণিত হয়েছিল। স্বাধীনতা পর্যন্ত জাপা একটি মাল্টি জাতিগত পার্টি অধিকার পর্যন্ত থাকবে।
ইসমাঈল হোসেন বেঙ্গল

ইসমাইল হোসেন বেঙ্গল বাংলাদেশের স্বাধীনতা যুদ্ধের একজন মুক্তিযোদ্ধা। মুক্তিযুদ্ধের সময় তিনি ঢাকার বেঙ্গল প্লাটুনের কমান্ডার ছিলেন। একজন মুক্তিযোদ্ধা সংগঠক হিসেবে স্বাধীন বাংলাদেশের স্থপতি বঙ্গবন্ধু শেখ মুজিবুর রহমান কর্তৃক বেঙ্গল খেতাবপ্রাপ্ত। পর্যায়ক্রমে জাতীয় পার্টি, বিএনপির একজন প্রাক্তন রাজনীতিবিদ। তিনি লিবারেল ডেমোক্রেটিক পার্টির-(এলডিপি) প্রেসিডিয়াম সদস্য ছিলেন।
ইসমাঈল হোসেন বেঙ্গলের জন্মগত নাম হচ্ছে ইসমাঈল হোসেন। তিনি বাংলাদেশের চট্টগ্রাম বিভাগের চাঁদপুর জেলার ফরিদগঞ্জ উপজেলার ৭ নং পাইকপাড়া উত্তর ইউনিয়নে জন্মগ্রহণ করেন। বাংলাদেশের স্বাধীনতা যুদ্ধে ঢাকায় বেঙ্গল প্লাটুনের কমান্ডার হিসেবে দায়িত্ব পালন করেন। বীরত্বের সাথে এই কমান্ডারের দায়িত্ব পালন শেষে দেশ স্বাধীন হলে বঙ্গবন্ধু শেখ মুজিবুর রহমান তাকে বেঙ্গল খেতাব প্রদান করেন। যার কারণে তার নামের শেষে বেঙ্গল শব্দটি যুক্ত হয়।
বাংলাদেশের স্বাধীনতা যুদ্ধের সময় তিনি রাজধানী ঢাকার বেঙ্গল প্লাটুনের কমান্ডার ছিলেন এবং বীরত্বের সাথে কমান্ডারের দায়িত্ব পালন করেন। তিনি স্বাধীনতা যুদ্ধের পরে রেসকোর্স ময়দানে বঙ্গবন্ধু শেখ মুজিবুর রহমানকে "গার্ড অব অনার" সালাম প্রদর্শন করেন লক্ষ লক্ষ মুক্তিযোদ্ধার উপস্থিতিতে। পরবর্তী সময়ে সারা দেশে ঘুরে ঘুরে মুক্তিযোদ্ধাদের সংগঠিত করেন।
তিনি কর্মজীবনে একজন রাজনীতিবিদ ও ব্যবসায়ী। তিনি মুক্তিযোদ্ধা সংসদের অন্যতম প্রতিষ্ঠাতা ও সাংগঠনিক সম্পাদক ছিলেন। পরবর্তীতে এর সিনিয়র সহ-সভাপতির দায়িত্ব পালন করেন। জাতীয়তাবাদী মুক্তিযোদ্ধা সংসদের চেয়ারম্যান হিসেবেও তিনি দায়িত্ব পালন করছেন। এছাড়াও জাতীয়তাবাদী মুক্তিযোদ্ধা দলের উপদেষ্টা ও মুক্তিযোদ্ধা প্রজন্মের প্রধান উপদেষ্টা হিসেবে দায়িত্ব পালন করছেন।
তিনি তার রাজনৈতিক জীবন শুরু করেন সাবেক রাষ্ট্রপতি হুসেইন মুহাম্মদ এরশাদ-এর গঠিত প্রথম দল জনদল এর মাধ্যমে। ইসমাঈল হোসেন বেঙ্গল এই দলের ১নং প্রতিষ্ঠাতা ও সাংগঠনিক সম্পাদক ছিলেন। এরই মাধ্যমে তার রাজনৈতিক জীবনের সূচনা হয়। পরে জাতীয় পার্টি (এরশাদ) প্রতিষ্ঠিত হলে তিনি উক্ত দলে যোগ দেন এবং এই দলের কেন্দ্রীয় সাংগঠনিক সম্পাদক হিসেবে দায়িত্ব পালন করেন। ১৯৮৮ সালের নির্বাচনে সাবেক চাঁদপুর-৬ (বর্তমানে চাঁদপুর-৪) এবং ঢাকা-১০ (রমনা) আসনে জাতীয় পার্টির মনোনয়ন পান। কিন্তু পরবর্তীতে দলের সিদ্ধান্তে আর নির্বাচন করেননি। জাতীয় পার্টির নির্বাচন পরিচালনা কমিটির প্রধান সমন্বয়কের দায়িত্ব পালন করেন ১৯৯১ সালের নির্বাচনে। পরবর্তীতে তিনি বিএনপিতে যোগ দেন এবং বিএনপির নির্বাহী কমিটির অন্যতম সদস্য ছিলেন।
ইসমাঈল হোসেন বেঙ্গল জাতীয় পার্টি (এরশাদ)তে থাকাকলীন সময়ে জাতীয় পার্টির দুঃসময়ে ১৯৯০ সালে এরশাদ মুক্তি আন্দোলনের নেতৃত্ব দেন। বিএনপিতে যোগ দেওয়ার পরে এক এগারোতে দুই নেত্রী গ্রেফতার হলে তাদের মুক্তির দাবিতে বিএনপির হয়ে প্রতিদিন জাতীয় প্রেসক্লাব, রির্পোটাস ইউনিটি, ফটোজার্নালিষ্ট এসোসিয়েশন ও শিশু কল্যাণ পরিষদ মিলনায়তনে আন্দোলন ও কর্মসূচি পালন করেন।
বাই কালার কমোডোর

বাই কালার কমোডোর (বৈজ্ঞানিক নাম: "Parasarpa zayla (Doubleday)") 'নিমফ্যালিডি'(Nymphalidae) গোত্র ও 'লিমেনিটিডিনি' (Limenitidinae) উপ-গোত্রের অন্তর্ভুক্ত প্রজাতি।
প্রসারিত অবস্থায় ডানার মাপ ৮০-৯৫ মিলিমিটার।
ভারতএর পশ্চিমবঙ্গ(দার্জিলিং),সিকিম থেকে অরুণাচল প্রদেশ পর্যন্ত বিস্তৃত, এছাড়া উত্তর পূর্ব ভারতের পার্বত্য অঞ্চল নেপাল, ভুটান, বাংলাদেশ এবং উত্তর মায়ানমারে এদের দেখা যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
পুরুষ এবং স্ত্রী উভয় লিঙ্গেরই ডানার উপরিতল জলপাই বাদামী। সামনের ডানার উপরিতলে কোস্টার সামান্য নিচ থেকে ডরসাম পর্যন্ত তীর্যকভাবে বিস্তৃত চওড়া ঘন হলুদ ডিসকাল বন্ধনী বর্তমান। সাবটার্মিনাল অংশে অ্যাপেক্স এর নিম্নভাগ থেকে টর্নাস পর্যন্ত টার্মিনাল প্রান্তরেখার সাথে সমান্তরাল ভাবে বিস্তৃত হলদেটে নলাল ঢেউ খেলানো দাগের একটি সারি তীর্যকভাবে অবস্থিত। পিছনের ডানার উপরিতলে দৃশ্যমান সাদা ডিসকাল বন্ধনীটি চওড়া থেকে ক্রমশ সরু হয়ে তীক্ষনকার ভাবে ডরসামে গিয়ে শেষ হয়েছে। সাবটার্মিনাল অংশে অর্দ্ধচন্দ্রাকৃতি লাল ছোপের সারিটি তীর্যকভাবে টর্নাসে গিয়ে মিশেছে। উভয় ডানার নিম্নপৃষ্ঠের দাগ, ছোপ এবং বন্ধনী উপরিপৃষ্ঠেরই অনুরূপ, তবে অপেক্ষাকৃত অস্পষ্ট ও ফ্যাকাসে এবং টার্মিনাল অথবা প্বার্শপ্রান্তিক সীমারেখা ধূসর খয়েরী এবং গাঢ় বেগুনী আভাযুক্ত। পিছনের ডানার নিম্নতলে বেস এবং ডিসকাল বন্ধনীর মধ্যবর্তী অংশ চক্‌চকে নীলচে সবুজ।
মাথা, বক্ষদেশ এবং উদর এর উপরিতল গাঢ় বাদামী বর্নের।
এরা খুব দ্রুত উড়ানযুক্ত পার্বত্য অঞ্চলবাসী প্রজাতি। পার্বত্য বনাঞ্চলে প্রায় ২৫০০ মিটার উচ্চতা পর্যন্ত এদের দর্শন মেলে। জুন থেকে সেপ্টেম্বর মাস পর্যন্ত। স্ত্রী নমুনা অপেক্ষা পুরুষ নমুনাকে বেশি দেখা যায়।
ইয়ান স্মিথ (রাজনীতিবিদ)

ইয়ান ডগলাস স্মিথ (৮ এপ্রিল ১৯১৯ – ২০ নভেম্বর ২০০৭) একজন রাজনীতিবিদ, কৃষক এবং যোদ্ধা পাইলট ছিলেন যিনি রোডসিয়া প্রধানমন্ত্রীর প্রধানমন্ত্রী রোডসেশিয়া (অথবা দক্ষিণ রোডেশিয়া; আজকে জিম্বাবুয়ে) ১৯৬৪ সাল থেকে ১৯৭৯ থেকে। দেশের প্রথম প্রধানমন্ত্রী যিনি বিদেশে জন্মগ্রহণ করেননি, তিনি মূলত সাদা সরকারকে নেতৃত্ব দেন রোডেসিয়া এর একতরফা ঘোষণার স্বাধীনতা এক একতরফাভাবে ঘোষিত স্বাধীনতা যুক্তরাজ্য পদে ১৯৬৫ সালে দীর্ঘ বিতর্কের পর। বুশ ওয়ার এর বেশিরভাগ সময়ই তিনি রোডেশিয়ার নিরাপত্তা বাহিনী অনুসরণ করেন এবং পরে আন্তর্জাতিক বিচ্ছিন্নতার প্রায় সকলের জন্য প্রধানমন্ত্রীর দায়িত্ব পালন করেন সাম্প্রদায়িক সমর্থিত কালো রাষ্ট্রগুলির তালিকা অগ্রহণযোগ্য প্রশাসন। স্মিথ, যিনি সাদা রোডেশিয়া ব্যক্তিত্ব হিসেবে বর্ণনা করেছেন, একটি অত্যন্ত বিতর্কিত ব্যক্তিত্ব রয়েছেন- সমর্থকরা তাকে সততা ও দৃষ্টিভঙ্গির একজন মানুষ হিসেবে শ্রদ্ধা করে "যারা আফ্রিকার অস্বস্তিকর সত্য বোঝে", বহিলে ক্রিটিক্স ডেস্ক্রিব আন উঁরেপেন্টান্ট রেসিস্ট বহসে পলিসিস এন্ড একশন্স সিজদ টি দেৎস অফ ঠুসান্ডস এন্ড কন্ট্রিবিউটেড তো জিম্বাবুএ'স লাটের ক্রিসেস.
দক্ষিণ রোডসিয়ান প্রেস বেশিরভাগই মনে করেন যে স্মিথ দীর্ঘকাল স্থায়ী হবে না; এক কলাম তাকে "একটি ক্ষণিক মানুষ" বলে ডাকে, প্রমাণিত নেতাদের আরএফ এর অভাব দ্বারা স্পটলাইটে নিমগ্ন হয়। ফিল্ডের পরিবর্তে তার একমাত্র বাস্তব প্রতিদ্বন্দ্বী উইলিয়াম জন হারপার উইলিয়াম হারপার ছিলেন, যিনি ফেডারেল বছরে ডোমিনিয়ন পার্টি এর দক্ষিণ রোডসিয়ান শাখার নেতৃত্বে ছিলেন। কয়েকজন সাংবাদিকের মতে, আরএফ-ইউএফপি জোট সরকার এর শীর্ষে দক্ষিণ রডেসিয়ান রাজনীতিতে বেলেনস্কি এর আসন্ন পরিচয়ের পরিপ্রেক্ষিতে পূর্বাভাস দেওয়া হয়, কিন্তু ওয়েলেঞ্জস্কি এই ধারণার মধ্যে একটু আগ্রহ দেখিয়ে বলেছিলেন যে তিনি আরএফ-আধিপত্যপূর্ণ গৃহে হস্তক্ষেপ করতে পারবেন না। ব্রিটিশ শ্রম নেতা হ্যারল্ড উইলসন থেকে স্মৃতিচারণ করে স্মরণ করিয়ে দেয় যে রফতানির সাথে ফিল্ডের রিপ্লেসমেন্টটি "নির্মম", এবং জে বি জনস্টন, সলিসবারিতে ব্রিটিশ হাইকমিশনার, তিনি পদ গ্রহণের পর দুই সপ্তাহের জন্য স্মিথের সাথে দেখা করতে অস্বীকৃতি জানিয়েছিলেন। জাওপিইউ নেতা যিহোশূয় নিকোমো নতুন স্মিথ মন্ত্রিপরিষদকে "একটি স্বতন্ত্র স্কোয়াড" নামে অভিহিত করেছিল। সব মানুষের কল্যাণে আগ্রহী নন বরং শুধুমাত্র নিজেরাই ", এবং পূর্বাভাস দিয়েছিলেন যে আরএফ" শেষ পর্যন্ত নিজেদেরকে ধ্বংস করবে "।
স্মিথ মারা যান ইন ২০০৭ এজেড ৮৮.
ভ্যালেরি পেরিন

ভ্যালেরি রিচি পেরিন (; জন্ম: ৩ সেপ্টেম্বর ১৯৪৩) হলেন একজন মার্কিন অভিনেত্রী ও মডেল। তিনি ১৯৭০-এর দশকের অন্যতম যৌন আবেদনের প্রতীক ছিলেন এবং তার সৌন্দর্য ও অতি সুন্দর চেহারা তাকে হলিউডে স্থান করে দেয়। তিনি "লেনি" (১৯৭৪) চলচ্চিত্রে হানি ব্রুস চরিত্রে অভিনয়ের জন্য সর্বাধিক পরিচিত। এই কাজের জন্য তিনি শ্রেষ্ঠ সম্ভাবনাময় নবাগত অভিনেত্রী বিভাগে বাফটা পুরস্কার ও কান চলচ্চিত্র উৎসব হতে শ্রেষ্ঠ অভিনেত্রী পুরস্কার অর্জন করেন এবং শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তার অন্যান্য উল্লেখযোগ্য চলচ্চিত্র ভূমিকা হল "সুপারম্যান" (১৯৭৮), "দি ইলেকট্রিক হর্সম্যান" (১৯৭৯) ও "সুপারম্যান টু" (১৯৮০)।
পেরিন ১৯৪৩ সালের ৩রা সেপ্টেম্বর টেক্সাস অঙ্গরাজ্যের গেল্‌ভস্টনে জন্মগ্রহণ করেন। তার পিতা কেনেথ পেরিন ছিলেন একজন সেনা কর্মকর্তা এবং তার মাতা উইনিফ্রেড (প্রদত্ত নাম: ম্যাকজিনলি) ছিলেন একজন নৃত্যশিল্পী। তার পিতা মার্কিন এবং মাতা ব্রিটিশ ছিলেন। তিনি শৈশব কাটান জাপানে এবং এবং কৌশর কাটান প্যারিস ও রোম শহরে। তিনি কলেজে মনোবিজ্ঞান বিষয় নিয়ে পড়াশোনা করেন, কিন্তু এই ধরাবাঁধা জীবনে তিনি বিরক্ত হয়ে তিনি কলেজ ত্যাগ করেন। পেরিন লাস ভেগাস শোগার্ল হিসেবে তার কর্মজীবন শুরু করেন। তার উচ্চাকাঙ্ক্ষা, চালচলন, চেহার ও স্তনের গঠন তাকে শোগার্ল হিসেবে কাজ করতে সাহায্য করে। তিনি স্টারডাস্টের "লিদো দ্য পারি রেভ্যু"-টে প্রথম সারির নৃত্যশিল্পী হিসেবে কাজ শুরু করেন।
তার অভিনীত শুরুর দিকের অন্যতম চলচ্চিত্র হল জর্জ রয় হিল পরিচালিত "স্লটারহাউজ-ফাইভ" (১৯৭২)। কার্ট ভনেগাট রচিত উপন্যাস অবলম্বনে নির্মিত এই ছবিতে তিনি সফ্‌ট-কোর পর্নো অভিনেত্রী মন্টানা উইল্ডহ্যাক চরিত্রে অভিনয় করেন। এই চরিত্রে অডিশনে তিনি প্রযোজকদের কোন ছবি নিয়ে যান নি, কিন্তু তাদের অনুরোধে তিনি তার শোগার্ল পোশাক, জি-স্ট্রিং ও স্কিম্পি ব্রা পরিধান করেন, যারা তারা তার শারীরিক গঠন দেখতে পারে। ফলে তিনি স্বাভাবিকভাবেই এই চরিত্রের জন্য নির্বাচিত হন। তিনি ১৯৭২ সালের মে সংখ্যায় প্রকাশের জন্য প্লেবয় সাময়িকীর জন্য ছবি তুলেন, ১৯৮১ সালে আগস্ট সংখ্যায় প্রচ্ছদে তাকে দেখা যায়। তিনি সে সময়ের প্রথম অভিনেত্রী যিনি কোন মার্কিন টেলিভিশনে ইচ্ছাকৃতভাবে নগ্ন হয়েছেন, কাজটি ছিল পিবিসিতে প্রচারিত ব্রুস জে ফ্রিডম্যানের "স্টিমবাথ"। এতে তাকে এক পাশ থেকে সম্পূর্ণ নগ্ন হয়ে গোসল করতে দেখা যায়। ১৯৭৩ সালে তিনি "লাভ স্টোরি" অন্থোলজি ধারাবাহিকের "হোয়েন দ্য গার্লস কেম আউট টু প্লে" পর্বে অভিনয় করেন।
১৯৭৪ সালে তাকে বব ফসে পরিচালিত "লেনি" (১৯৭৪) চলচ্চিত্রে স্ট্যান্ড-আপ কৌতুকাভিনেতা লেনি ব্রুসের স্ত্রী কৌতুকাভিনেত্রী হানি ব্রুস চরিত্রে দেখা যায়। এই চরিত্রে অভিনয়ের জন্য তিনি শ্রেষ্ঠ সম্ভাবনাময় নবাগত অভিনেত্রী বিভাগে বাফটা পুরস্কার ও কান চলচ্চিত্র উৎসব হতে শ্রেষ্ঠ অভিনেত্রী পুরস্কার অর্জন করেন এবং শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন।
১৯৭৬ সালে তিনি জীবনীমূলক "ডব্লিউ.সি. ফিল্ডস অ্যান্ড মি" (১৯৭৬) ছবিতে কার্লোত্তা মন্টি চরিত্রে অভিনয় করেন। তিনি "সুপারম্যান" (১৯৭৮) অপরাধীদের সর্দার লেক্স লুথরের প্রেমিকে ইভ টেসমেকার চরিত্রে অভিনয় করেন। এই কাজের জন্য তিনি শ্রেষ্ঠ পার্শ্ব অভিনেত্রী বিভাগে স্যাটার্ন পুরস্কারের মনোনয়ন লাভ করেন। তিনি ১৯৮০ সালে এই চলচ্চিত্রের অনুবর্তী পর্ব "সুপারম্যান টু"-এ একই চরিত্রে অভিনয় করেন।
ভ্যানবার্ন হোল্ডার

ভ্যানবার্ন আলোঞ্জো হোল্ডার (; জন্ম: ১০ অক্টোবর, ১৯৪৫) বার্বাডোসের সেন্ট মাইকেল এলাকার ডিনস ভিলেজে জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন। ১৯৬৯ থেকে ১৯৭৯ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশ নিয়েছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস এবং ইংরেজ কাউন্টি ক্রিকেটে ওরচেস্টারশায়ার ও মাইনর কাউন্টিজ এবং দক্ষিণ আফ্রিকান ক্রিকেটে অরেঞ্জ ফ্রি স্টেটের প্রতিনিধিত্ব করেছেন তিনি। দলে তিনি মূলতঃ ফাস্ট মিডিয়াম বোলিংয়ে দক্ষতা প্রদর্শন করেছেন। এছাড়াও নিচেরসারিতে ব্যাটিংয়ে পারঙ্গমতা দেখিয়েছেন ভ্যানবার্ন হোল্ডার।
১৯৭৪ সালে কাউন্টি ক্রিকেটে ওরচেস্টারশায়ারের প্রতিনিধিত্ব করেছেন। ঐ মৌসুমে ক্লাব দলটি কাউন্টি চ্যাম্পিয়নশীপের শিরোপা জয় করেছিল। বছরের শুরুতে বার্বাডোসের পক্ষে ১২২ রান তুলেন। এ সংগ্রহটি প্রথম-শ্রেণীর ক্রিকেটের একমাত্র ব্যক্তিগত সেঞ্চুরি ছিল।
১৯৭৩-৭৪ মৌসুমে বার্বাডোসের পক্ষে নিজস্ব সর্বোচ্চ ১২২ রান তুলেন।
সমগ্র খেলোয়াড়ী জীবনে চল্লিশ টেস্ট ও বারোটি একদিনের আন্তর্জাতিকে অংশগ্রহণের সুযোগ পেয়েছেন ভ্যানবার্ন হোল্ডার। চার্লি গ্রিফিথ ও ওয়েস হলের সাথে ওয়েস্ট ইন্ডিজের ভয়ঙ্কর বোলিং আক্রমণে দলের অগ্রযাত্রায় যথোচিত ভূমিকা পালন করেছিলেন তিনি।
১৯৬৯ সালে ওয়েস্ট ইন্ডিজ দলের সদস্যরূপে ইংল্যান্ড সফরে যান। ঐ সফরেই তার আন্তর্জাতিক ক্রিকেটে অভিষেক ঘটে ও মাঝারীমানের সফলতা পান। ১৯৭৩ সালে পুনরায় ইংল্যান্ড গমন করেন। ঐ সাড়ে ছয় বছরে দলটি কোন টেস্ট সিরিজে জয় পায়নি।
১৯৭৪-৭৫ মৌসুমে ভারত, পাকিস্তান ও শ্রীলঙ্কা সফরে যান। তন্মধ্যে ভারতের বিপক্ষে ৬/৩৯ বোলিং পরিসংখ্যান গড়ে দলকে আরেকটি সিরিজ জয়ে সহায়তা করেন। ঐ সময়ে তরুণ ও উদীয়মান ফাস্ট বোলারদের আবির্ভাবে দলের বাইরে চলে আসতে হয় তাকে। তবে, ১৯৭৭-৭৮ মৌসুমে বিশ্ব সিরিজ ক্রিকেট শুরু হলে পুনরায় খেলার সুযোগ পান। এ সময়ে অস্ট্রেলিয়া দল ওয়েস্ট ইন্ডিজ সফরে আসে। ত্রিনিদাদ টেস্টে ৬/২৮ লাভ করেন।
১৯৭৮-৭৯ মৌসুমে পুনরায় ভারত সফর নিশ্চিত করেন। তবে, এ সফরে তেমন কোন ভূমিকা পালন করতে ব্যর্থ হন ও এরপরই ক্রিকেট থেকে অবসরের ঘোষণা দেন তিনি। ক্রিকেট খেলা থেকে অবসর গ্রহণের পর ১৯৯২ সালে ইংল্যান্ডে আম্পায়ার হিসেবে প্রথম-শ্রেণীর খেলা পরিচালনা করেছিলেন।
ফাস্ট বোলিং নির্ভর ও দুই যুগ পার করা একচ্ছত্র প্রাধান্যবিস্তারকারী ওয়েস্টইন্ডিজ দলের অন্যতম ফাস্ট বোলার ছিলেন তিনি। মূলতঃ চার্লি গ্রিফিথ ও ওয়েস হলের পরিবর্তিত বোলার হিসেবে দলে ভূমিকা রেখেছেন। বল ফেলায় নিখুঁততা ও দৃঢ়প্রত্যয়ী মনোভাবের অধিকার ভ্যানবার্ন হোল্ডার ৪০ টেস্টে অংশ নিয়ে ১০৯টি টেস্ট উইকেট পেয়েছেন। তবে, ১৯৭৩ সালে সাড়ে ছয় বছর সিরিজ জয় থেকে বঞ্চিত ওয়েস্ট ইন্ডিজ দলের অগ্রযাত্রায় অবিচ্ছেদ্য অংশ ছিলেন তিনি।
স্বরূপনগর বিধানসভা কেন্দ্র

স্বরূপনগর (বিধানসভা কেন্দ্র) ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র। এই কেন্দ্রটি এসসি এর জন্য সংরক্ষিত। পূর্বে এই কেন্দ্রটি একটি উন্মুক্ত আসন ছিল।
ভারতের সীমানা পুনর্নির্ধারণ কমিশনের নির্দেশিকা অনুসারে, ৯৮ নং স্বরূপনগর (এসসি) বিধানসভা কেন্দ্রটি স্বরূপনগর সমষ্টি উন্নয়ন ব্লক এবং রামচন্দ্রপুর উদয় এবং সায়েস্তা নগর-১ গ্রাম পঞ্চায়েত গুলি বাদুড়িয়া সমষ্টি উন্নয়ন ব্লক এর অন্তর্গত।
স্বরূপনগর (এসসি) বিধানসভা কেন্দ্রটি ১৪ নং বনগাঁ লোকসভা কেন্দ্র (এসসি) এর অন্তর্গত। পূর্বে এই কেন্দ্রটি বসিরহাট লোকসভা কেন্দ্রের অন্তর্গত ছিল।
২০১১ সালের নির্বাচনে, তৃণমূল কংগ্রেসের বীনা মণ্ডল তার নিকটবর্তী প্রতিদ্বন্দ্বী সিপিআই (এম) -এর শিবপদ দাসকে পরাজিত করেন।
২০০৬, ২০০১, ১৯৯৬ এবং ১৯৯১ সালে নির্বাচনে, সিপিআই (এম) -এর মুস্তফা বিন কাসেম স্বরূপনগর কেন্দ্র থেকে জয়ী হন তার নিকটতম প্রতিদ্বন্দ্বীকে পরাজিত করেন ২০০৬ সালে কংগ্রেসের নারায়ণ গোস্বামী, ২০০১ সালে তৃণমূল কংগ্রেসের স্বরাজ মিশ্র, ১৯৯৬ সালে কংগ্রেসের দীপ্তি এবং ১৯৯১ সালে কংগ্রেসের আব্দুল হাই সিদ্দিকি। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) -এর আনিসুর রহমান বিশ্বাস ১৯৮৭ সালে কংগ্রেসের আব্দুল হাই সিদ্দিকিকে পরাজিত করেন, ১৯৮২ সালে কংগ্রেসের হারসিত ঘোষকে এবং ১৯৭৭ সালে কংগ্রেসের চন্দ্রনাথ মিশ্রাকে পরাজিত করেন।
কংগ্রেসের চন্দ্রনাথ মিশ্রা ১৯৭২ এবং ১৯৭১ সালে জয়ী হন। সিপিআই এর যামিনি রঞ্জন সেন ১৯৬৯ এবং ১৯৬৭ সালে জয়ী হন। কংগ্রেসের আবদুল গফুর ১৯৬২ সালে জয়ী হন। কংগ্রেসের মহম্মদ ইশাক ১৯৫৭ এবং ১৯৫১ সালে স্বাধীন ভারতের প্রথম নির্বাচনে জয়ী হন।
পলিন কলিন্স

পলিন কলিন্স, ওবিই (; জন্ম: ৩ সেপ্টেম্বর ১৯৪০) হলেন একজন ইংরেজ অভিনেত্রী। তিনি মঞ্চ, টেলিভিশন ও চলচ্চিত্রে অভিনয় করেন। তিনি "আপস্টেয়ার্স, ডাউনস্টেয়ার্স" (১৯৭১-৭৩) ধারাবাহিকে এবং এর স্পিন-অফ "টমাস অ্যান্ড সারা" (১৯৭৯)-এ সারা মোফাট চরিত্রে অভিনয় করে পরিচিতি অর্জন করেন। ১৯৯২ সালে তার আত্মজীবনী "লেটার টু লুইস" প্রকাশিত হয়। ২০০১ সালে তিনি অর্ডার অব দ্য ব্রিটিশ এম্পায়ারের কমান্ডার উপাধিতে ভূষিত হন।
কলিন্স "শার্লি ভ্যালেন্টাইন" মঞ্চনাটকে নাম ভূমিকায় অভিনয় করেন ১৯৮৮ সালে অলিভিয়ে পুরস্কার এবং ১৯৮৯ সালে ড্রামা ডেস্ক পুরস্কার ও টনি পুরস্কার অর্জন করেন। তিনি এই নাটকের "চলচ্চিত্ররূপে" একই চরিত্রে অভিনয় করে শ্রেষ্ঠ প্রধান চরিত্রে অভিনেত্রী বিভাগে বাফটা পুরস্কার অর্জন করেন এবং শ্রেষ্ঠ অভিনেত্রীর জন্য একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন। তিনি টেলিভিশন নাটক "ফরেভার গ্রিন" (১৯৮৯) ও "দি অ্যাম্বাসেডর" (১৯৯৮-৯৯)-এ অভিনয় করেন। তার অন্যান্য চলচ্চিত্র ভূমিকা হল "সিটি অব জয়" (১৯৯২), "প্যারাডাইজ রোড" (১৯৯৭), "মিসেস ক্যালডিকট্‌স ক্যাবেজ ওয়ার" (২০০২), "অ্যালবার্ট নবস" (২০১১), "কোয়ার্টেট" (২০১২) এবং "দ্য টাইম অব দেয়ার লাইভস্‌" (২০১৭)।
এই সময় (সংবাদপত্র)

এই সময় হল কলকাতা থেকে প্রকাশিত একটি বাংলা দৈনিক সংবাদপত্র। ২০১২ খ্রিস্টাব্দের ১৫ অক্টোবর যাত্রা শুরু করে 'এই সময়'। এই সংবাদপত্রের প্রথম সম্পাদক ছিলেন সুমন চট্টোপাধ্যায়, বর্তমান সম্পাদক হলেন হীরক বন্দ্যোপাধ্যায়। প্রকাশক বেনেট কোলম্যান অ্যান্ড কোম্পানি লিমিটেড, যে সংস্থা ভারতের প্রতিষ্ঠিত ইংরেজি দৈনিক 'দ্য টাইমস অফ ইন্ডিয়া' প্রকাশ করে। অন্যান্য বাংলা দৈনিক সংবাদপত্রের পাশাপাশি 'এই সময়' কলকাতা তথা পূর্ব ভারতের বাংলা পাঠকমহলে পূর্ণাঙ্গ দৈনিক সংবাদপত্র হিসেবে নিজস্ব জায়গা তৈরি করে নিয়েছে।
'এই সময়' সংবাদপত্রের সঙ্গে শুরু থেকেই 'অন্য সময়' নামে এক স্থায়ী ক্রোড়পত্র নিত্যদিন প্রকাশিত হয়ে চলেছে। এতে থাকে সংবাদ সমীক্ষা, বিশষজ্ঞের মতামত, বিশিষ্টজনের জীবনযাত্রার ধরন, উদ্‌যাপন, ইত্যাদি। দৈনিক পরিবেশিত স্তম্ভগুলোর মধ্যে থাকে 'এই মুহূর্তে' 'এই শহর', 'এই রাজ্য', 'মতামত', 'এই দেশ', 'এই দুনিয়া', 'ব্যবসা বাণিজ্য' এবং 'খেলার সময়' ইত্যাদি।
মুদ্রিত সংবাদপত্রের পাশাপাশি 'এই সময়' ই-পত্রিকাও চালু আছে। এখানেও পত্রিকার বৈশিষ্ট্য হল, আলাদা আলাদা স্তম্ভের জন্যে এক-একটা আলাদা সাইট উপলব্ধ করা যায়।
কাল আজ অর কাল

কাল আজ অর কাল () হচ্ছে ১৯৭১ সালে মুক্তিপ্রাপ্ত একটি হিন্দি চলচ্চিত্র যেটি রাজ কাপুর প্রযোজনা করেন এবং পরিচালনা করেন তার পুত্র রণধীর কাপুর। চলচ্চিত্রটিতে পৃথ্বীরাজ কাপুর, তার পুত্র রাজ কাপুর এবং রাজের পুত্র রণধীর কাপুর অভিনয় করেন দাদা, পিতা এবং পুত্র চরিত্রে, এছাড়াও চলচ্চিত্রটিতে ববিতা শিবদাসানি রণধীরের প্রেমিকার চরিত্রে অভিনয় করেন যিনি ১৯৭১ সালেই তার আসল পত্নী হন। চলচ্চিত্রটিতে বর্ষীয়ান অভিনেতা ইফতেখার (১৯২০-১৯৯৫) ও ছিলেন।
রাজ কাপুরের চলচ্চিত্রে শঙ্কর জয়কিষণ আগে থেকেই সঙ্গীত পরিচালনা করে আসছিলেন এবং এই কাল আজ অর কাল ছিলো তাদের সঙ্গীত পরিচালনা করা সর্বশেষ রাজ কাপুরের চলচ্চিত্র, চলচ্চিত্রটির গান 'আপ ইয়াহাঁ আয়ে কিস লিয়ে' এবং 'ভাঁবরে কি গুঞ্জন' ব্যাপক জনপ্রিয়তা পেয়েছিলো, দুটো গানই কিশোর কুমারের গাওয়া ছিলো। এই চলচ্চচিত্রটি রাজের 'মেরা নাম জোকার' (১৯৭০) এর পরে এসেছিলো এবং 'মেরা নাম জোকার'-এর মত এই চলচ্চিত্রটিও তেমন একটা ব্যবসা করতে না পারলেও ধীরে ধীরে একটি 'কাল্ট' মর্যাদা আয়ত্ত করে নেয় এবং বর্তমানে একটি বলিউডের একটি অন্যতম কিংবদন্তি চলচ্চিত্র। চলচ্চিত্রটিতে রাজ কাপুরের পিতা পৃথ্বীরাজ কাপুরের অভিনয় ছিলো তার মৃত্যুর কাছাকাছি সময়ে, ১৯৭২ সালে তিনি মারা যান।
চলচ্চিত্রটির মূল বিষয় হচ্ছে তিনটি প্রজন্ম নিয়েঃ দাদা (পৃথ্বীরাজ), বাবা (রাজ) এবং নাতি (রণধীর) কে নিয়ে। তাদের মতাদর্শ আলাদা আলাদা। রাজেশ (রণধীর) তার প্রেমিকা (ববিতা) কে বিয়ে করতে চাইলে তার দাদা রাজী হয়না। চলচ্চিত্রটির শেষে নাতির তার নিজ পছন্দ অনুযায়ীই বিয়ে হয় অর্থাৎ সে তার প্রেমিকাকে বিয়ে করতে সফল হয়।
ধর্ম ও যৌনতা

আদিকাল থেকেই যৌনতা সম্পর্কিত ধর্মীয় দৃষ্টিভঙ্গি মানুষের যৌনাদর্শ তথা যৌনাচার নিরূপণে প্রধান ভূমিকা রেখে এসেছে।
প্রতিটি প্রধান ধর্মই যৌনতা, নৈতিকতা ও নীতিশাস্ত্র ইত্যাদি বিষয়ে নৈতিক সূত্রাবলী তৈরি করেছে। এই সূত্রসমূহ এমনসব পরিস্থিতি নিয়ন্ত্রণ করতে চায় যেগুলি যৌন আগ্রহ সৃষ্টি করতে পারে এবং জনগণের যৌন ক্রিয়াকলাপ কিংবা অভ্যাসগুলি প্রভাবিত করতে পারে।
যৌনাচার নিয়ে বিভিন্ন সংস্কৃতির ভিন্ন ভিন্ন মতপার্থক্য রয়েছে। একটি সমাজের যৌন আচরণের মান ধর্মীয় বিশ্বাস এবং সামাজিক অবস্থার সাথে সম্পর্কযুক্ত। যৌনতা এবং প্রজনন জীবজগতের মিথস্ক্রিয়া এবং বংশরক্ষার মৌলিক উপাদান। "যৌন সীমাবদ্ধতা" মানব সমাজের জন্য অত্যন্ত প্রয়োজনীয় একটি অধ্যায়। মানুষের যৌনাচারের উপর ধর্মীয় বিধি-নিষেধসমূহ যথাযথভাবে ভূমিকা রাখছে কি না, তা ভাবার সময় এসেছে। যৌনাচার নিয়ন্ত্রণের ব্যপারে ধর্মগ্রন্থসমূহের মধ্যে বিভিন্ন নীতিমালা রয়েছে, যেগুলো যৌন কার্যকলাপ নিয়ন্ত্রণ এবং এতদ্বসংক্রান্ত চিন্তাধারার আদর্শ মান নির্ধারণ করে।
ধর্ম এবং ধার্মিকভেদে আলাদা আলাদা দৃষ্টিভঙ্গি বিদ্যমান। কিছু ধর্ম শর্তসাপেক্ষে সামাজিক প্রথা ও সংস্কৃতির আলোকে বিবাহের মাধ্যমে যৌবন উপভোগ করার অনুমোদন দেয়।
সৃষ্টির শুরু থেকেই মানুষের বিপরীত লিঙ্গের প্রতি প্রবল আকর্ষণ দেখা যায় যেটা আজও বিদ্যমান। প্রত্যেকেই বিপরীত লিঙ্গের প্রতি আকর্ষণ অনুভব করে। ইসলাম ধর্মে তা নিষেধ করা হয়নি। তবে এখানে বেশ কিছু নীতিমালা প্রদান করা হয়েছে। পশুদের মত যৌনকামনা পূরণ করার অধিকার দেওয়া হয়নি। এখানে বিবাহের ব্যবস্থা রয়েছে। বিবাহের মাধ্যমে একজন পুরুষ কোনো মহিলাকে অধিকার করতে পারবে। তবে এর জন্য উপহার স্বরূপ পুরুষের পক্ষ থেকে মহিলাকে মহর প্রদান করতে হবে। এর সর্বোচ্চ কোনো ধরা বাধা পরিমাণ নেই তবে সর্বনিন্ম দশ দিরহাম হতে হবে।
সূরা নিসার তিন নং আয়াতের মাধ্যমে আল্লাহ তায়ালা আমাদের জানান: 
এখন আমরা বলতে পারি যে, একজন মহিলা একসময়ে একজন স্বামী গ্রহণ করতে পারবে। কিন্তু পুরুষ একসাথে চারটি বিয়ে করতে পারবে। তবে পুরুষ যদি দুই, তিন অথবা চারটি বিয়ে করে, তবে তার সকল স্ত্রীকে সন্তুষ্ট করতে হবে এবং সমান অধিকার দিতে হবে ।
অন্যায়ভাবে যৌনক্রিয়া করাকে যিনা বলে। ইসলামে এটাকে কঠোরভাবে নিষেধের সাথে কঠোর শাস্তির ব্যবস্থা করেছে। আল্লাহ তায়ালা বলেন,
রাসুল (স.) হাদীসে বলেন,
এই অবৈধ যৌনাচারের ধারা বর্ণনা করতে গিয়ে রাসুল সাল্লাল্লাহু আলাইহি ওয়া সাল্লাম বলেন,
হজরত আবু হুরায়রা রা. থেকে বর্ণিত রাসূলুল্লাহ সা. বলেছেনঃ 
সুতরাং, আমরা বলতে পারি ইসলামে অবৈধ যৌনাচারের কোনো সুযোগ নেই। বরং এর জন্য রয়েছে মহা শাস্তি।